VS001605
Datum: 2000-03-19T01:00:00.000+01:00
datum_sodbe_i_stopnje: 2002-03-07T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - zmanjšanje življenjske aktivnosti
skupina: poškodbe glave in možganov in njihove posledice - poškodbe hrbtenice in reber in njihove posledice
fischer: lahki primeri
odskodnina: 1.600.000,00 SIT
opombe: II Ips 491/2005. Revizija tožeče stranke je bila zavrnjena.
sodisce: Vrhovno sodišče

## Oškodovanec

**Spol:**

ženska

**Starostna skupina:**

od 15 do 20 let

Medicinska sestra, opravlja delo maserke v zdravilišču.

## Škodni dogodek

Prometna nesreča.

## Poškodba

Udarnina glave in zvin vratnega dela hrbtenice s poškodbo mehkih gibalnih in veznih struktur.

## Telesne bolečine

450.000,00 SIT Prvih 10 dni po poškodbi je imela intenzivnejši glavobol, 14 dni je trpela srednje močne trajne bolečine zaradi prizadetosti vratnega dela hrbtenice, nadaljnjih 10 dni srednje močne občasne fizične bolečine ter 6 tednov srednje močne občasne fizične bolečine. Po tem obdobju se pojavljajo občasne obremenilne bolečine, ki jih ima še vedno.

#### Ambulantno zdravljenje

Večkrat je bila pregledana v specialistični ambulanti kot tudi pri izbranem zdravniku.

#### Nevšečnosti med zdravljenjem

Večkrat podvržena rentgenskemu slikanju. Dvakrat ji je bila opravljena EMG preiskava. Dva meseca je nosila opornico za vratni del hrbtenice. Jemala je zdravila proti bolečinam.

## Strah

150.000,00 SIT Ob nezgodi in nekaj časa po njej je trpela intenzivnejši primarni strah. Sekundarni strah se je pojavil v času zdravljenja predvsem zato, ker so se pojavile bolečine v vratnem delu hrbtenice z mravljinjčenjem zgornjih okončin.

## Zmanjšanje življenjske aktivnosti

1.000.000,00 SIT Kot posledica utrpele poškodbe je oškodovanki ostala omejena in boleča gibljivost vratnega dela hrbtenice v lažji obliki. Obstajajo tudi znaki draženja korenin vratnega dela hrbtenice v nivoju VIII. vratne korenine z izpadi občutka in grobe moči oprijema rok. Zaradi tega ima težave pri poklicnem delu. Težave ima tudi pri fizičnih delih v gospodinjstvu, predvsem pri delih v prisiljeni drži v vratnem delu hrbtenice, pri delu z dvignjenimi rokami in pri dolgotrajnejšem delu v predklonu (likanje, kuhanje, sesanje, pomivanje oken). Težave ima tudi pri opravljanju del okoli hiše in na vrtu. Zaradi bolečin in težav v hrbtenici je opustila igranje badmintona. Težave ima pri daljši vožnji s kolesom ali avtomobilom. Pri njej je podano splošno zmanjšanje življenjskih aktivnosti za 10%.

---

ZOR člen 200, 203